Kosovë: Statusi i pazgjidhur kushtëzon rimëkëmbjen ekonomike
Kështu u tha në një panair financiar në Prishtinë, me mbështetjen e USAID-it
Statusi i pazgjidhur politik i Kosovës ka kushtëzuar edhe shkallën e rimëkëmbjes ekonomike të Kosovës. Kështu u tha sot në një panair financiar që po mbahet në Prishtinë, i organizuar nga Shoqata e Bankave dhe e Institucioneve mikrofinanciare, me mbështetjen e Agjencisë amerikane për Zhvillim Ndërkombëtar. Panairi synon shtimin e bashkëpunimit ndërmjet institucioneve financiare, bizneseve, agjencive të dhuruesve, institucioneve qeveritare dhe investitorëve, në funksion të nxitjes së zhvillimit ekonomik në Kosovë. Drejtori i Agjencisë së Shteteve të Bashkuara për Zhvillim Ndërkombëtar në Kosovë, Majkëll Farbman, tha se qasja në burimet financiare nga afaristët në Kosovë është identifikuar si një nga kufizimet themelore për rritjen e afarizmit. ,- tha ai. Ministri i Tregtisë dhe Industrisë në qeverinë e Kosovës, Bujar Dugolli, veçoi pengesat e deritashme të natyrës politike, për një rimëkëmbje më të shpejtë ekonomike. tha ministri Dugolli. Ndërmarrjet private kanë qasje në kredi, por me kamata ende të larta, gjendje kjo e kushtëzuar nga situata politike tha Mimoza Kusari Lila, shefe e Odës ekonomike amerikane në Kosovë. ”, tha zonja Kusari Lila. Kosova e pas luftës ka trashëguar një ekonomi të rrënuar që ka kushtëzuar një shkallë të lartë të papunësisë dhe rrjedhimisht edhe varfërisë. Deri tash, janë privatizuar 250 ndërmarrje shoqërore nga të cilat janë themeluar 430 ndërmarrje të reja. Por, ende vetëm rreth 3 mijë e 500 veta kanë gjetur punë në këto ndërmarrje, ndërsa paratë e mbledhura nga ky proces, ende janë jashtë Kosovës. Autoritetet thanë, se një pjesë e këtyre parave mund t'u shpërndahen bankave komerciale në Kosovë, të cilat do të mund të ofronin kredi me kushte më të mira për afarizmin. Afrimi i zgjidhjes së statusit politikë të Kosovës, ka bërë që të fillojnë debatet për periudhën pas këtij statusi, kur zhvillimi ekonomik dhe problemet e rënda sociale do të zhvendosen në vendin e parë.//lk